السلام عليكم ورحمة الله وبركاته أخواتي الغاليات اليوم جبتلكم واحد الفكرة كنضنها عملية ومفيدة بزاف وللأمانة أنا سبق وقريتها فمنتدى اخر وعجباتني بزاف وبغيت حتى نتوما تستافدو منها المهم الله يجازي صاحبتها كل خير الموضفات معندهم الوقت باش يديرو سكسو وراكم عارفين بلي هو كيشد الوقت فالتفوار لدلك باش نختاصرو الوقت فوسط الأسبوع مين نطيبو الغدا فالكوكوط ناخدو الكسكس ونفوروه فوق منها ومين ينضج مزيان نقلبوه فالقصعة ونفزكوه بالما ونديرو الملحة وينشف شوية ونهزوه فالمجمد ونهار الجمعة مين نديرو سكسو يكفي ان نطيبو المرق ونفورو الكسكس غي مرة وحدة وهاحنا تهنينا ممكن يستافدو منها حتى الأخوات لي يمشيو للمسجد وهي اقتصادية حتى على الغاز لي كيضيع بزاف غي على التفوار اوا كي جاتكم . اوا غي شي دعيوة من القلب ولكن بمثلها .